Diari Oficial de la Generalitat Valenciana


Sumari del DOGV 9480, del 29-11-2022 (2022/11782)

RESOLUCIÓ de 22 de novembre de 2022, del conseller d'Economia Sostenible, Sectors Productius, Comerç i Treball, per la qual s'acorda traslladar la quantitat de 2.166.250 euros del primer al segon període en què es divideix, en 2022, la convocatòria oberta de les ajudes regulades en l'article 15 de l'Ordre 11/2019, de 2 de desembre, relativa a la incorporació de persones desocupades com a sòcies treballadores o de treball a cooperatives i societats laborals, convocada mitjançant la Resolució de 30 de desembre de 2021, del conseller d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11214


Data del document
:   22-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 22 de novembre de 2022, del conseller d'Economia Sostenible, Sectors Productius, Comerç i Treball, per la qual s'acorda traslladar la quantitat de 2.166.250 euros del primer al segon període en què es divideix, en 2022, la convocatòria oberta de les ajudes regulades en l'article 15 de l'Ordre 11/2019, de 2 de desembre, relativa a la incorporació de persones desocupades com a sòcies treballadores o de treball a cooperatives i societats laborals, convocada mitjançant la Resolució de 30 de desembre de 2021, del conseller d'Economia Sostenible, Sectors Productius, Comerç i Treball. [2022/11340]  
  
Vista la Resolució de 30 de desembre de 2021, del conseller d'Economia Sostenible, Sectors Productius, Comerç i Treball per la qual s'efectua convocatòria anticipada, per a l'exercici 2022, de les ajudes regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball (DOGV 9265, 27.01.2022).  
Vist que mitjançant aquesta resolució es convoquen, entre d'altres, les subvencions per a incorporació de persones desocupades com a sòcies treballadores o sòcies de treball a cooperatives i societats laborals, regulades en l'article 15 de les bases reguladores.  
Vist que en la resolució de la convocatòria anticipada abans esmentada, indica en el punt 5 del seu resolc segon, que es finançaran amb càrrec al capítol 4 del programa pressupostari 322.55 Promoció d'emprenedors, cooperativisme i economia social, codi línia S5266000 fins a un import global estimat màxim de 4.709.000 euros, conformement a la distribució següent: 1.000.000 d'euros amb fons finalistes procedents del Servei Públic d'Ocupació Estatal, els restants 3.709.000 euros amb fons propis, no finalistes de la Generalitat.  
  
Vist que, de conformitat amb el que s'estableix en l'article 59 del Reglament de la Llei general de subvencions aprovat per reial decret 887/2006, de 21 de juliol, la resolució de convocatòria d'aquestes subvencions preveia l'obertura de dos períodes diferenciats per a sol·licitar ajudes durant l'exercici i reservava determinats imports per a cadascun de la manera següent:  
- Un primer període que comprén les sol·licituds presentades fins al dia 31 de març de 2022, inclusivament, la concessió del qual es finançarà fins a un import total estimat màxim conjunt de 3.531.750 euros, corresponent 750.000 euros a fons finalistes amb origen en el Servei Públic d'Ocupació Estatal i els restants 2.781.750 a fons propis, no condicionats, de la Generalitat.  
- Un segon període, que comprén les sol·licituds presentades entre el dia 31 de març de 2022 i el dia 30 de juny de 2022, inclusivament, fins a un import conjunt estimat d'1.177.250 euros, de la forma següent: 250.000 euros corresponen a fons finalistes amb origen en el Servei Públic d'Ocupació Estatal i els restants 927.250 euros a fons propis, no condicionats de la Generalitat.  
Vist que, conforme amb el que es disposa per l'article 6.4 de les bases reguladores, el 7 de juliol de 2022 es va reunir la comissió de valoració de les sol·licituds de les indicades ajudes per a la incorporació d'aturats com a socis treballadors o socis de treball a cooperatives o societats laborals, de l'article 15 de la mencionada ordre, que acordà concedir subvencions per import d'1.365.500 euros per a aquest primer període i proposava a la Direcció General d'Emprenedoria i Cooperativisme que, fent ús de la possibilitat prevista en l'article 59.5 del reglament de la Llei general de subvencions, acordara traslladar la quantitat no aplicada en la primera fase o període dels dos previstos en la convocatòria, que ascendeix a 2.166.250 euros, i que procedeix de fons propis de la Generalitat, al segon període de la convocatòria oberta, així com qualsevol altra quantitat provinent de renúncies, desistiment o altres circumstàncies posteriors a la comissió.  
Atés que tant l'article 59 del Reglament de la Llei general de subvencions, aprovat pel Reial decret 887/2006, de 21 de juliol, com la resolució de convocatòria d'aquestes ajudes, autoritzen que, quan a la finalització d'aquest primer període, s'hagen concedit les subvencions corresponents i no s'haja esgotat l'import màxim a atorgar, es puga traslladar la quantitat no aplicada a les posteriors resolucions que recaiguen en el segon període, prèvia resolució que acordarà expressament les quanties a traslladar i la seua aplicació al segon dels períodes establits.  
  
Atesa la delegació que a aquest efecte es conté en l'article 7.1.d de l'Ordre 11/2019, 2 de desembre, en favor de la persona titular de la direcció general competent en matèria de foment de l'economia social, per a dictar la resolució de trasllat de les quanties que hagen d'incorporar-se al finançament de convocatòries que es tramiten en règim de convocatòria oberta, en els casos en què es preveja en aquesta ordre i en la corresponent convocatòria de l'exercici, de conformitat amb el que disposa l'article 59 del Reglament de la Llei General de Subvencions, resolc:  
  
Primer  
Traslladar el finançament no aplicat en el primer dels dos períodes en què es divideix la convocatòria oberta indicada al finançament del segon dels períodes establits en aquesta, per a l'aplicació a la concessió de les ajudes regulades per l'article 15 de l'Ordre 11/2019, de 2 de desembre, citada, i acordar, en conseqüència, el trasllat de 2.166.250 euros corresponents al sobrant no emprat en el primer període, que, unit als 1.177.250 euros assignats inicialment al segon període previst, suma un total de 3.343.500 euros.  
  
  
Segon  
D'acord amb això, fixar com a quantia màxima per a la concessió de subvencions per raó de la incorporació de persones desocupades com a sòcies treballadores o de treball a cooperatives i societats laborals en la segona de les fases en què s'articula la convocatòria oberta d'aquestes en l'exercici 2022, la quantitat de 3.343.500 euros.  
  
  
Tercer  
Ordenar la publicació de la present resolució en el Diari Oficial de la Generalitat Valenciana, perquè se'n prenga coneixement i als efectes oportuns.  
  
Contra la present resolució, que esgota la via administrativa, podrà interposar-se recurs de reposició davant el mateix òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels establits en la vigent legislació.  
  
València, 22 de novembre de 2022.- La directora general d'Emprenedoria i Cooperativisme (p. d. Resolució de 21 octubre de 2022; DOGV 9456 de 25.10.2022): María Teresa García Muñoz.